На основу члана 36. Закона о планском систему Републике Србије (''Службени гласник РС'', број 30/2018) и члана 17. став 2. и 3. Одлуке о јавним расправама (''Службени гласник општине Мало Црниће'', број 5/2019),

Општинско веће општине Мало Црниће на седници одржаној 09.11.2020. године, д о н о с и

**О Д Л У К У**

**О РАСПИСИВАЊУ ЈАВНОГ ПОЗИВА ЗА УЧЕШЋЕ У ЈАВНОЈ РАСПРАВИ О НАЦРТУ ОДЛУКЕ О БУЏЕТУ ОПШТИНЕ МАЛО ЦРНИЋЕ ЗА 2021.ГОДИНУ**

**и расписује**

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О НАЦРТУ ОДЛУКЕ О БУЏЕТУ ОПШТИНЕ МАЛО ЦРНИЋЕ ЗА 2021.ГОДИНУ**

Општинско веће општине Мало Црниће позива заинтересоване грађане, као и стручну јавност да се упознају са текстом Нацрта Одлуке о буџету општине Мало Црниће за 2021. године и да дају своје иницијативе, предлоге, сугестије и коментаре.

Рок за спровођење јавне расправе, важне информације о активностима које се планирају у оквиру јавне расправе, информације о начину достављања предлога, сугестија, иницијатива и коментара, као и други подаци од значаја за спровођење јавне расправе биће садржани у Програму јавне расправе, који је саставни део Јавног позива. Саставни део Јавног позива је и Нацрт Одлуке о буџету општине Мало Црниће за 2021. годину.

**I ПОДАЦИ О ПРЕДЛАГАЧУ И ДОНОСИОЦУ**

**Орган надлежан за предлагање:** Општинска управа општине Мало Црниће – Одсек за буџет и трезор.

**Орган надлежан за доношење:** Скупштина општине Мало Црниће.

**II НАЗИВ ДОКУМЕНТА ЈАВНЕ ПОЛИТИКЕ КОЈИ ЈЕ ПРЕДМЕТ ЈАВНЕ РАСПРАВЕ**:

ОДЛУКА О БУЏЕТУ ОПШТИНЕ МАЛО ЦРНИЋЕ ЗА 2021.ГОДИНУ

**III ОБЛАСТ ПЛАНИРАЊА И СПРОВОЂЕЊА ЈАВНИХ ПОЛИТИКА**

Буџет: Планирање прихода и расхода, уврђивање резултата, буџетски суфицит, дефицит, расподела прихода и расхода на буџетске кориснике.

**IV ИНФОРМАЦИЈА О ОБРАЗОВАЊУ РАДНЕ ГРУПЕ КОЈА ЈЕ ПРИПРЕМИЛА ПРЕДЛОГ ДОКУМЕНТА ЈАВНЕ ПОЛИТИКЕ**

Предлог документа припремила је Општинска управа, Одсек за буџет и трезор.

**V ОБЈАВЉИВАЊЕ ЈАВНОГ ПОЗИВА**

Јавни позив, са Програмом јавне расправе и Нацртом Одлуке о буџету општине Мало Црниће за 2021. годину, објавити на интернет презентацији Општине Мало Црниће [www.opstinamalocrnice.rs](http://www.opstinamalocrnice.rs)

**VI ВРЕМЕ ТРАЈАЊА**

Јавна расправа о Нацрту Одлуке о буџету општине Мало Црниће за 2021. годину спровешће се у периоду од 10.11. до 25.11.2020.године.

Број: 06-55/2020-4

У Малом Црнићу, 09.11.2020.године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

**ПРЕДСЕДНИК,**

Малиша Антонијевић, с.р.